CELEX: 32011R0059
Language: sl
Date: 2011-01-25 00:00:00
Title: Uredba Komisije (EU) št. 59/2011 z dne 25. januarja 2011 o odprtju in upravljanju tarifnih kvot Unije za vina s poreklom iz Republike Srbije

26.1.2011   
            
            
               SL
            
            
               Uradni list Evropske unije
            
            
               L 22/1
            
         UREDBA KOMISIJE (EU) št. 59/2011
   z dne 25. januarja 2011
   o odprtju in upravljanju tarifnih kvot Unije za vina s poreklom iz Republike Srbije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 144(1) v povezavi s členom 4 Uredbe,
   ob upoštevanju naslednjega:
   
               (1)
            
            
               Stabilizacijsko-pridružitveni sporazum med Evropskimi skupnostmi in njihovimi državami članicami na eni strani ter Republiko Srbijo na drugi strani (v nadaljnjem besedilu: Stabilizacijsko-pridružitveni sporazum) je bil podpisan 29. aprila 2008 in je v postopku ratifikacije.
            
         
               (2)
            
            
               Začasni sporazum o trgovini in trgovinskih zadevah med Evropsko skupnostjo na eni strani in Republiko Srbijo na drugi strani (2) (v nadaljnjem besedilu: Začasni sporazum), ki je bil odobren s Sklepom Sveta 2010/36/ES (3) z dne 29. aprila 2008, določa predčasni začetek izvajanja trgovinskih in s trgovino povezanih določb Stabilizacijsko-pridružitvenega sporazuma.
            
         
               (3)
            
            
               Začasni sporazum in Stabilizacijsko-pridružitveni sporazum določata, da se vina s poreklom iz Srbije lahko uvozijo v Evropsko unijo po carinski stopnji nič v okviru tarifnih kvot Unije in pod pogojem, da Republika Srbija za izvoz teh količin ne plačuje izvoznih subvencij.
            
         
               (4)
            
            
               Komisija mora sprejeti izvedbene ukrepe za odprtje in upravljanje tarifnih kvot Unije.
            
         
               (5)
            
            
               Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4) je vzpostavila pravila upravljanja tarifnih kvot za uporabo po kronološkem vrstnem redu datumov sprejetja carinskih deklaracij.
            
         
               (6)
            
            
               Posebej je treba paziti, da imajo vsi uvozniki Unije enak in stalen dostop do tarifnih kvot in da se carinska stopnja nič, določena za kvote, uporablja neprekinjeno za vse uvoze zadevnih proizvodov v vse države članice, dokler se kvote ne izrabijo. Za zagotavljanje učinkovitosti skupnega upravljanja navedenih kvot ne sme biti nobene ovire za to, da se države članice pooblasti, da iz obsegov kvot izvzamejo potrebne količine, ki ustrezajo dejanskim uvozom. Komunikacija med državami članicami in Komisijo mora potekati po elektronski poti, če je to mogoče.
            
         
               (7)
            
            
               Ta uredba se uporablja od 1. februarja 2010, datuma začetka veljavnosti Začasnega sporazuma, in se še naprej uporablja tudi po datumu začetka veljavnosti Stabilizacijsko-pridružitvenega sporazuma.
            
         
               (8)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   1.   Uvozna tarifna kvota po carinski stopnji nič se odpre za vina, uvožena v Evropsko unijo in s poreklom iz Republike Srbije, kot je določeno v Prilogi.
   2.   Carinska stopnja nič se uporablja ob upoštevanju naslednjih pogojev:
   
               (a)
            
            
               uvoženim vinom je priloženo dokazilo o poreklu, kot ga določa Protokol 2 k Začasnemu sporazumu in k Stabilizacijsko-pridružitvenemu sporazumu;
            
         
               (b)
            
            
               uvožena vina niso upravičena do izvoznih subvencij.
            
         Člen 2
   Tarifno kvoto iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
   Člen 3
   Za zagotovitev skladnosti s to uredbo države članice in Komisija tesno sodelujejo.
   Člen 4
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. februarja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. januarja 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 28, 30.1.2010, str. 2.
   
      (3)  UL L 28, 30.1.2010, str. 1.
   
      (4)  UL L 253, 11.10.1993, str. 1.
   
      PRILOGA
      
         Tarifne kvote za vina s poreklom iz Republike Srbije, uvožena v Evropsko unijo
      
      
                  Zaporedna št.
               
               
                  Oznaka KN (1)
                  
               
               
                  TARIC podaljšanje
               
               
                  Poimenovanje
               
               
                  Obseg letne kvote (v hl) (2)
                  
               
               
                  Dajatev v okviru tarifne kvote
               
            
                  09.1526
               
               
                  2204 10 93
               
               
                   
               
               
                  Kakovostno peneče vino, razen Champagne ali Asti spumante; druga vina iz svežega grozdja v embalaži s prostornino 2 litra ali manj
               
               
                  Od 1. februarja 2010 do 31. decembra 2010:
                  53 000 hl.
                  Od 1. januarja 2011 do 31. decembra 2011 in v naslednjih letih:
                  53 000 hl.
               
               
                  Izvzetje
               
            
                  2204 10 94
               
               
                   
               
            
                  2204 10 96
               
               
                   
               
            
                  2204 10 98
               
               
                   
               
            
                  2204 21 06
               
               
                   
               
            
                  2204 21 07
               
               
                   
               
            
                  2204 21 08
               
               
                   
               
            
                  2204 21 09
               
               
                   
               
            
                  ex 2204 21 93
               
               
                  19, 29, 31, 41 in 51
               
            
                  ex 2204 21 94
               
               
                  19, 29, 31, 41 in 51
               
            
                  2204 21 95
               
               
                   
               
            
                  ex 2204 21 96
               
               
                  11, 21, 31, 41 in 51
               
            
                  2204 21 97
               
               
                   
               
            
                  ex 2204 21 98
               
               
                  11, 21, 31, 41 in 51
               
            
                  09.1527
               
               
                  2204 29 10
               
               
                   
               
               
                  Druga vina iz svežega grozdja v embalaži s prostornino več kot 2 litra
               
               
                  Od 1. februarja 2010 do 31. decembra 2010:
                  10 000 hl.
                  Od 1. januarja 2011 do 31. decembra 2011 in v naslednjih letih:
                  10 000 hl.
               
               
                  Izvzetje
               
            
                  2204 29 93
               
               
                   
               
            
                  ex 2204 29 94
               
               
                  11, 21, 31, 41 in 51
               
            
                  2204 29 95
               
               
                   
               
            
                  ex 2204 29 96
               
               
                  11, 21, 31, 41 in 51
               
            
                  2204 29 97
               
               
                   
               
            
                  ex 2204 29 98
               
               
                  11, 21, 31, 41 in 51
               
            
         (1)  Ne glede na pravila za razlago kombinirane nomenklature se besedilo za poimenovanje proizvodov šteje kot okvirno, pri čemer je preferencialna shema določena v smislu te priloge s pomočjo tarifnih oznak KN. Kadar so navedene oznake ex KN, se preferencialna shema določi s skupno uporabo oznake KN in ustreznega poimenovanja.
      
         (2)  Na zahtevo ene od pogodbenic se lahko skličejo posvetovanja za prilagoditev kvot s prenosom količin iz kvote, ki se uporablja za tarifno številko ex 2204 29 (zaporedna št. 09.1527), v kvoto, ki se uporablja za tarifni številki ex 2204 10 in ex 2204 21 (zaporedna št. 09.1526).